JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Pühapäeval oli rahvuslik leinapäev
Iraan rikub pidevalt JCPOA lepingut
Iisrael on endiselt ilma valitsuseta
Pühapäeval, 2 mail oli Iisraelis rahvuslik leinapäev
nende 45 mälestuse austuseks,
kes hukkusid Golanil, Meroni mäel toimunud õnnetuses 30. aprillil.
Golanil asuvale Meroni mäele
oli kogunenud hinnanguliselt 90 000 ortodoksi juuti tähistama püha,
kus meenutatakse sadade aastate eest surnud rabi Simon Bar Yochaid
ja tema kabalistlikke õpetusi.
Kitsastes oludes tekkinud paanika tõttu sai viga vähemalt 150 inimest,
kellest 45 nii tõsiselt, et nad surid saadud vigastustesse.
Mitme inimese seisund on veel kriitiline.
Hukkunute seas oli vähemalt kuus USA kodanikku ja mitu last.
Igaastane Lag Ba'Omeri püha tähistamine Meroni mäel
on kabalistlikele juutidele väga tähtis.
Mitmed maailma riigipead saatsid Iisraelile kaastundeavaldusi,
sh mitmed araabia- ja islamiriigid.
USA presidendi propageeritud siht
uuendada 2015. a sõlmitud JCPOA lepingut Iraaniga
võib ohustada Iisraeli-USA suhteid,
arvatakse Iisraeli meedias. Vabandust.
Asi pole tühises erimeelsuses,
vaid tõelises Iisraeli-vastases ohufaktoris,
mis võib sundida nad Iraani suhtes tegutsema
USA presidendi huvide vastaselt.
Iisraeli korduvad nõudmised kaasata Viinis toimuvatele kõnelustele
ka Iraanis avalikult kuulutatav juudiriigi hävitamise pürgimus,
näib olevat suunatud kurtidele kõrvadele.
Iisraeli meedias kõlanud märkustes tõdetakse, et lääneriigid, Hiina ja USA
on pigem mures JCPOA uuendamise ja Palestiina riigi loomise
kui selle pärast, millist strateegilist ohtu need Iisraelile kujutavad.
Eelneva teemaga seonduvalt -
Iraan on tabatud taas ühelt olulisimalt lepingurikkumiselt,
mis sisaldus kunagi Obama vormitud lepingus.
Ballistiliste rakettide keelu kõrval lubas Iraan, et nende Arakis asuv
plutooniumi eraldamiseks mõeldud raskeveereaktor suletakse
ja reaktor täidetakse betooniga.
Iraan pole lubadust kunagi täitnud, kuigi seda on talt korduvalt nõutud
ja Iraan on korduvalt lubanud seda teha.
Aastail 2016-2019
on Iraan korduvalt eksitanud inspektoreid
võltsitud fotode ja eksitavate väidetega.
Araki raskeveereaktor on tänaseni sama kasutuskõlbulik
kui 2015. a, mil JCPOA leping sõlmiti.
Reaktori eesmärk on eraldada plutooniumi
Busheri elektrit tootva tuumajaama lõpuni põletatud uraanivarrastest.
Iisraeli Mossadi juht, peaminister Netanyahu usaldusisik Yossi Cohen
käis koos kahe Iisraeli julgeoleku eest vastutava ametnikuga USAs.
Kohtudes eelmise nädala lõpul USA välisministri Tony Blinkeniga,
ühines vestlustega üllatuslikult president Joe Biden,
kes avaldas enda ja ameeriklaste nimel sügavat kaastunnet
seoses tragöödiaga Meroni mäel.
Kohtumisel arutasid Biden ja Cohen kahekesi
ka Viinis toimuvaid kõnelusi
Iraani tagasi toomiseks JCPOA lepingu juurde.
Mossadi juht oli seega esimene Iisraeli olulistest juhtidest,
kes president Bideniga isiklikult kohtus.
Yossi Coheni visiidi eesmärgiks oli selgitada USA valitsusele
kogu Iisraelil olemasolevat infot Iraani jätkuvate rikkumiste kohta,
mida tuleks arvestada ka toimuvail kõnelustel.
Nendega on kahtlemata seotud ka Iisraeli hinnangud,
mille järgi Iraanil on üks või rohkem salajasi rikastustehaseid,
millest nad pole lepingupartnereile rääkinud
ja kuhu seega pole pääsenud ka IAEA inspektorid.
Iisraelil on olnud oma põhjanaabri Liibanoniga aastaid erimeelsusi
mitte üksnes Iraani käepikenduse Hezbollah' liiga jõulise rolli üle
riigi sisepoliitikas, aga ka mõlema riigi merepiiride suhtes.
Asi on mandrilava piirkonnas,
kus usutakse asuvat suuri gaasi- ja naftavarusid.
Liibanon tahaks nihutada oma merealade piiri
üha kaugemale lõunasse, ja Iisraeli meelest
ulatub neile kuuluva ala piir märgatavalt kaugemale põhja.
Liibanoni jaoks oleks tegu neile eluliste aladega,
mille abil riigi kriisis majandus paremasse vormi saada.
Iisraeli jaoks oleks aga küsimus ka Hezbollah' tugevnemises,
ja mida kaugemale lõunasse piiri nihutataks,
seda kergem oleks Hezbollah'l saboteerida Iisraeli puurtorne.
Kõnelusi peetakse USA juhtimisel. Bideni valitsuse arvates
aitaks nende edenemine pigem Liibanoni nõrka majandust
kui tekitaks olulist ohtu Iisraeli julgeolekule.
Nüüd Iisraelist veidi kaugemale, lausa Kaug-Idani välja.
Hiina suursaatkond Jaapanis postitas eelmine nädal Twitteris
USA Lähis- ja Kesk-Ida poliitikat jõuliselt solvava pildi ja teksti.
Asi oli karikatuuris, kus vikatimees käib ühe riigi ukselt teisele,
jättes igaühe järel maha verised jäljed.
Jaapanikeelne tekst pildi all ütleb:
"Kui USA tooks kaasa demokraatia, näeks see välja nii."
Karikatuur demoniseerib samas, kuigi kaudselt,
ka USA Lähis-Ida liitlast Iisraeli,
mistõttu Iisraeli suursaadik Jaapanis Jaffa Ben Ari saatis selle kohta noodi
Hiina suursaadikule Jaapanis.
Hiina sõnul tõlgitseti pilti valesti,
kuid karikatuur eemaldati siiski Hiina Twitteri-kontolt,
kuigi ilma antud konteksti tavapäraselt kuuluva vabanduseta.
Rääkisime viimases uudistesaates,
et paari nädala eest tulistati Süüriast vene päritolu rakett Iisraeli,
mis plahvatas vaid 30 km kaugusel
Iisraeli tuumauuringute keskusest Dimonas.
Nii mainitud raketi lähtekoha kui põhjuse kohta,
miks Iisraeli õhutõrjel ei õnnestunud seda hävitada,
on info endiselt väga ebamäärane.
Samuti, kui rakett tulistati idast, Süüriast, tekitab see tõsise küsimuse,
sest ka Negevis asuval radaril X-Band
ja sellega seotud Patrioti õhutõrjesüsteemil
ei õnnestunud raketti alla tulistada,
ja see plahvatas maapinnal, tekitamata vigastusi või purustusi.
Armee teatel uuritakse intsidenti edasi ega muudetud väidet,
et rakett polnud mõeldud Dimonat tabama,
vaid kaldus trajektoorilt kõrvale.
Ka see teade ei selgita, miks üks maailma tõhusamaid
ja mitmekihilisemaid õhutõrjesüsteeme ebaõnnestus selles,
milleks see ehitatud oli.
Uudistesaate lindistamise ajaks polnud veel selgunud,
kas Benjamin Netanyahu jätkab valitsuse moodustamise ülesannet,
või andis president Rivlin teisipäeva õhtul mandaadi
mõnele teisele parteijuhile.
Veel esmaspäeval pidas Netanyahu läbirääkimisi
nii Yaminat esindava Naftali Benntti kui Ayelet Shakediga.
Mõlemad rääkisid Israel Hayom meedia vahendusel,
et ei toeta Yair Lapidi ja võimalikku vasakpoolset valitsust.
Sama allika teatel
võiksid Netanyahu ja Bennett isegi kordamööda peaministrikohal olla.
Mõlemad soovivad vältida viiendaid valimisi Iisraelis.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale!
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee